Eleonore av Portugal

Eleonore eller Alienor (født omkring 1211, død 28. august 1231) var en portugisisk infanta som ble dronning av Danmark gjennom sitt giftemål med kong Valdemar den unge. 

Hun var datter av Alfonso II av Portugal og Urraca av Castilla, og derigjennom niese til Valdemar Seiers gemalinne Berengária. Bisp Gunner av Viborg ble sendt avsted til Portugal for å hente den 18 år gamle prinsesse til Danmark, hvor hun skulle inngå ekteskap med kongeparets sønn Valdemar. Han var allerede i 1218 blitt kronet til medkonge.

Bryllup 
Bryllupet sto i Ribe St. Hansdag 1229, og den påfølgende dag, mottok Eleonore det sydlige Fyn som morgengave. Dronning Berengária hadde på det tidspunkt vært død i 8 år, og da Valdemar ikke giftet seg på ny, ble Eleonore derfor landets eneste dronning. 

Knapt to år senere, døde Eleonore i barselseng den 28. august 1231, 3 måneder senere døde ektefellen Valdemar av et vådeskudd. Ikke lenge deretter døde også deres felles barn, som ble stedt til hvile i en blykiste ved morens grav. Alle tre er begravet i St. Bendts kirke i Ringsted på Sjælland.

Referanser

Eksterne lenker 
 Dronning Eleonore (Alienor), gravsted.dk. Besøkt 30. sept 2014

Danske dronninger
Dødsfall i 1231